21-jarige vas vir verkragting van vierjarigeArgieffoto. ŉ 21-jarige man van die Oos-Kaap is in hegtenis geneem nadat hy glo ŉ vierjarige dogter verkrag het. Majoor Zamukulungisa Jozana, ŉ woordvoerder van die polisie, het Donderdag gesê die verdagte het glo Woensdag die vierjarige in Ngcwala, Mqanduli, verkrag. In ŉ afsonderlike voorval is ŉ 30-jarige man in Kraka, Mqanduli, in hegtenis geneem nadat hy glo ŉ 22-jarige vrou verkrag het. Die twee verdagtes moet Vrydag in die Mqanduli-landdroshof verskyn.